**ΠΑΡΑΡΤΗΜΑ IV: ΠΡΟΔΙΑΓΡΑΦΕΣ ΛΕΙΤΟΥΡΓΙΑΣ ΞΕΝΩΝΩΝ ΦΙΛΟΞΕΝΙΑΣ**

**1. Υποδομές και εξοπλισμός ξενώνα**

* Η **δυναμικότητα** κάθε Ξενώνα ανέρχεται σε περίπου 20 θέσεις διαμονής (γυναικών θυμάτων βίας και των παιδιών τους).
* Ο Ξενώνας διαθέτει πρόσβαση/ διευκολύνσεις για ΑμεΑ, έξοδο κινδύνου, θύρες ασφαλείας, σύστημα πυρόσβεσης / πυρασφάλειας κλπ.
* Η ενδεικτικά απαιτούμενη **κτιριακή υποδομή** ενός Ξενώνα, παρουσιάζεται στον Πίνακα που ακολουθεί.

**Ενδεικτικές απαιτήσεις κτιριακής υποδομής Ξενώνων**

|  |  |
| --- | --- |
| **ΧΩΡΟΙ** | **ΠΡΟΒΛΕΠΟΜΕΝΕΣ ΧΡΗΣΕΙΣ** |
| Διοίκηση | Χώρος συνεδριάσεων |
| Γραφεία-αρχείο | Χώρος διοίκησης - διοικητικών στελεχών. Χώρος αρχειοθέτησης υλικού |
| Χώρος υποδοχής | Κατάλληλα διαμορφωμένος χώρος με πίνακα ανάρτησης πληροφοριακού υλικού |
| Ατομική συμβουλευτική | Χώρος ατομικής συμβουλευτικής |
| Τραπεζαρία -Καθιστικό | Χώρος εστίασης & ψυχαγωγίας, χώρος εκδηλώσεων και φιλοξενίας παιδιών |
| Κουζίνα και βοηθητικοί χώροι | Κουζίνα, αποθήκη κλπ |
| Υπνοδωμάτια με ανεξάρτητη τουαλέτα-μπάνιο | Δωμάτια φιλοξενίας |
| Τουαλέτες προσωπικού-επισκεπτών | WC |

Ο **εξοπλισμός** ενός Ξενώνα περιλαμβάνει:

* Επαρκή υλικοτεχνικό εξοπλισμό για τις ανάγκες του απασχολούμενου προσωπικού (γραφεία, βιβλιοθήκες, καθίσματα εργασίας και επισκεπτών, Η/Υ και σχετικό εξοπλισμό, εξοπλισμό τηλεπικοινωνιών, σύνδεση με το διαδίκτυο).
* Επαρκή ξενοδοχειακό εξοπλισμό για την φιλοξενία των γυναικών – θυμάτων βίας και των παιδιών τους.
* Συστήματα Ασφαλείας, συναγερμού και άμεσης σύνδεσης με την Ελληνική Αστυνομία
* Επιπρόσθετα, κάθε Ξενώνας θα πρέπει απαραιτήτως να εξασφαλίζει τη φύλαξη του χώρου σε 24ωρη βάση.

**2. Στελέχωση Ξενώνα**

Ο Ξενώνας Φιλοξενίας είναι σκόπιμο να συνεχίσει να λειτουργεί με το υπάρχον προσωπικό. Η στελέχωση που απαιτείται για την παροχή των προαναφερόμενων υπηρεσιών από τον Ξενώνα αφορά στην απασχόληση τουλάχιστον πέντε (5) στελεχών. Σε περίπτωση που ο Ξενώνας Φιλοξενίας δεν πληροί τον απαιτούμενο ελάχιστο αριθμό στελεχών, ο Δικαιούχος δεσμεύεται να προχωρήσει στην πλήρωση των κενών θέσεων σύμφωνα με το ισχύον θεσμικό πλαίσιο.

Για την εύρυθμη και την πλέον αποτελεσματική λειτουργία του Ξενώνα προτείνεται η στελέχωσή του με τις ακόλουθες ειδικότητες:

* Διοικητικό στέλεχος – διαχειριστή/ίστρια (κατά προτίμηση με ειδίκευση στην κοινωνική διοίκηση).
* Ψυχολόγο με εμπειρία / εξειδίκευση σε θέματα βίας ή με επιμόρφωση σε θέματα ψυχοκοινωνικής υποστήριξης και συμβουλευτικής γυναικών / γυναικών θυμάτων βίας.
* Κοινωνική/ό Λειτουργό με εμπειρία/ εξειδίκευση σε θέματα βίας ή/και ψυχοκοινωνικής στήριξης ή συμβουλευτικής γυναικών / γυναικών θυμάτων βίας, ή με επιμόρφωση σε θέματα υποστήριξης ή/και συμβουλευτικής γυναικών θυμάτων βίας.
* Ψυχολόγο με ειδίκευση ή/και εμπειρία στην Παιδοψυχολογία ή παιδαγωγό.
* Γενικό Βοηθητικό Προσωπικό.

Στην περίπτωση που δεν υπάρξουν υποψήφιοι/ες με τα παραπάνω προσόντα, δίνεται η δυνατότητα πρόσληψης υποψήφιων ως κατωτέρω:

* ΠΕ ή ΤΕ Κοινωνικών Λειτουργών
* ΠΕ Ψυχολόγων